wickkiey/tamil-wikipedia-chunked huggingface dataset:
# கேஎல்சிசி எல்ஆர்டி நிலையம்

**கேஎல்சிசி எல்ஆர்டி நிலையம்** (ஆங்கிலம்: *KLCC LRT Station*; மலாய்: *Stesen KLCC*; சீனம்: 城中城站) என்பது மலேசியா, கோலாலம்பூர், கிளானா ஜெயா வழித்தடத்தில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும்.  
இந்த எல்ஆர்டி நிலையம், அம்பாங் சாலையின் அவென்யூ கே *(Avenue K)* என்ற வணிக வளாகத்தின் அடித்தளத்தில் அமைந்துள்ளது. இந்த நிலையத்தை சூரியா கேஎல்சிசி *(Suria KLCC)* எனும் வணிக வளாகத்துடன் ஒரு பாதசாரி சுரங்கப்பாதை இணைக்கிறது; மற்றும் பெட்ரோனாஸ் கோபுரங்கள், மெக்சிஸ் கோபுரம் *(Maxis Tower)*, கோலாலம்பூர் மாநாட்டு மையம் *(Kuala Lumpur Convention Centre)* ஆகியவற்றை உள்ளடக்கிய கோலாலம்பூர் மாநகர மையம் வளர்ச்சிப் பகுதிகளையும் இணைக்கிறது.
# கேஎல்சிசி எல்ஆர்டி நிலையம்

## பொது

கோலாலம்பூர் மாநகர மையத்தில் இந்த நிலையம் அமைந்துள்ளது. மேலும் மாநகரின் பல அடையாளங்களுக்கு மிக அருகிலும் உள்ளது. இது இலகுத் தொடருந்து அமைப்பில் மிகவும் பரபரப்பான நிலையங்களில் ஒன்றாகும். குறிப்பாக வார இறுதி நாட்கள் மற்றும் பள்ளி விடுமுறை நாட்களில் நிரம்பி வழிவது வழக்கம்.  
இந்த எல்ஆர்டி நிலையத்திற்கு அருகில் மற்றும் ஒரு நிலையம் உள்ளது. அந்த நிலையம் அம்பாங் பார்க் எம்ஆர்டி நிலையம் என்று அழைக்கப்படுகிறது.
# கேஎல்சிசி எல்ஆர்டி நிலையம்

## அமைவு

சனவரி 2012-இல், புக்கிட் பிந்தாங்கில் உள்ள பெட்ரோனாஸ் கோபுரங்களையும் கோலாலம்பூர் பெவிலியன் வணிக வளாகத்தையும் *(Pavilion Kuala Lumpur)* இணைக்கும் ஒரு பாதசாரி நடைபாதை சேர்க்கப்பட்டது.  
அந்தப் பாதசாரி நடைபாதை, ராஜா சூலான் மோனோரெயில் நிலையம், புக்கிட் பிந்தாங் மோனோரெயில் நிலையம் மற்றும் புக்கிட் பிந்தாங் எம்ஆர்டி நிலையத்துடன் இணைக்கிறது.
# கேஎல்சிசி எல்ஆர்டி நிலையம்

## அமைவு

### கோலாலம்பூர் மாநகர மையம்

கோலாலம்பூர் மாநகர மையத்தின் பெயரில் இந்த நிலையத்திற்கும் பெயரிடப்பட்டது. இந்த நிலையம் மூன்று நிலைகளைக் கொண்ட ஒரு நிலத்தடி நிலையமாகும்: தரை நிலை, தொடருந்து பயன்பாட்டு நிலை மற்றும் மேடை நிலை. கிளானா ஜெயா வழித்தடத்தின் சேவைக்காக இந்த நிலையத்தில் ஒருதீவு நடைமேடையும் உள்ளது.  
அனைத்து அடுக்குகளிலும் படிக்கட்டுகள், மின்படிக்கட்டுகள் மற்றும் மாற்றுத் திறனாளிகளுக்கான சுமையுந்துகள் உள்ளன. அத்துடன் இரு திசைகளின் வழியாகப் பயணிக்கும் தொடருந்துகளுக்கு என தனிப்பட்ட ஒரு தீவு நடைமேடையையும் இந்த நிலையம் பயன்படுத்துகிறது. நவீன முறையிலான மழை வெயில் தடுப்பு கூரைகளால் இந்த நிலையம் கட்டப்பட்டு உள்ளது.
# போனிக்கோகுரோயிட்டு

**போனிக்கோகுரோயிட்டு** (*Phoenicochroite*) என்பது Pb<sub>2</sub>OCrO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மெலனோகுரோயிட்டு என்ற பெயராலும் அறியப்படும் இக்கனிமம் ஈய குரோமேட்டு கனிமமாகக் கருதப்படுகிறது. ஆரஞ்சு சிவப்பு நிறத்தில் படிகங்களாக உருவாகிறது. முதன்முதலில் 1839 ஆம் ஆண்டில் உருசிய நாட்டின் யூரல் மலைத்தொடரில் உள்ள பெரியோசோவ்சுகோய் சுரங்கத்தில் கண்டறியப்பட்டது. அடர் சிவப்பு மற்றும் நிறம் என்ற பொருள் கொண்ட கிரேக்க சொற்களிலிருந்து இதன் நிறத்தைக் குறிக்கும் வகையில் பெயரிடப்பட்டது. என்ற குறியீட்டால் அடையாளப்படுத்துகிறது.
# பத்தினி (பக்கவழி நெறிப்படுத்தல்)

**பத்தினி** (*Paththini*) என்பது இலங்கையின் காவல் தெய்வமாகும்.  
**பத்தினி** என்று கீழ்கண்டவற்றைக் குறிக்கலாம்:  
- *பத்தினி* (1997 திரைப்படம்), 1997 தமிழ்த் திரைப்படம்
- *பத்தினி* (2016 திரைப்படம்), 2016 சிங்களத் திரைப்படம்
# பத்தினி (பக்கவழி நெறிப்படுத்தல்)

## இதையும் காண்க

- பத்தினிப் பெண், 1993 தமிழ்த் திரைப்படம்
# அன்னா பென்

**அன்னா பென்** (*Anna Ben*) மலையாளத் திரைப்படத்துறையில் பணியாற்றும் ஓர் நடிகையாவார். திரைக்கதை எழுத்தாளர் பென்னி பி. நாயரம்பலத்தின் மகளான இவர், 2019 ஆம் ஆண்டில் கும்பளங்கி நைட்ஸ் மூலம் அறிமுகமானார். *ஹெலன்* (2019) மற்றும் *கப்பேலா* (2020) ஆகிய படங்களில் நடித்ததற்காக இவர் இரண்டு கேரள மாநிலத் திரைப்பட விருதுகளை வென்றார். அதற்குப் பிறகு தெலுங்கில் வெளியான கல்கி 2898 கி. பி. (2024) என்ற அறிவியல் புனைகதை திரைப்படத்தில் ஒரு துணை வேடத்தில் நடித்துள்ளார்.  
இவரது *ஹெலன்* திரைப்படம் அன்பிற்கினியாள் எனும் பெயரில் மறு ஆக்கம் செய்யப்பட்டது. மேலும் ஒடிய மொழியிலும் இந்தியிலும் எடுக்கப்பட்டது.
# அன்னா பென்

## இளமை வாழ்க்கை

அன்னா, திரைக்கதை ஆசிரியர் பென்னி பி. நாயரம்பலம், புல்ஜாவின் மகள் ஆவார். வடுத்தலா சின்மயா வித்யாலயாவில் பள்ளிப்படிப்பை முடித்தார். பின்னர், கொச்சியின் செயின்ட் தெரசா கல்லூரியில் ஆடை வடிவமைப்பில் பட்டம் பெற்றர்.
# அன்னா பென்

## தொழில் வாழ்க்கை

வணிக ரீதியாகவும் விமர்சன ரீதியாகவும் வெற்றி பெற்ற கும்பளங்கி நைட்ஸ் மூலம் 2019 ஆம் ஆண்டில் திரைப்படத்தில் அறிமுகமானார். அதில் இவர் பெண் குழந்தைக் கதாநாயகியாக நடித்தார். பின்னர், ஹெலன், *கப்பேலா* போன்ற படங்களில் நடித்தார், இது பார்வையாளர்களாலும் விமர்சகர்களாலும் பாராட்டப்பட்டது. இயக்குநர் சத்யன் அந்திக்காடு ஹெலன் படத்தில் இவரது கதாபாத்திரத்தைப் பாராட்டினார். மேலும் மலையாள மனோரமாவின் இணைய இதழ், "அன்னா பென் *கப்பேலா*வை ஒரு மகிழ்ச்சியான பயணமாக ஆக்குகிறார்." என்று எழுதியது. அன்னா இசைக் காணொளிகளிலும் தோன்றியுள்ளார்.
# மெக்சிஸ் கோபுரம்

**மெக்சிஸ் கோபுரம்** அல்லது **அம்பாங் கோபுரம்** (மலாய்; *Menara Maxis*; ஆங்கிலம்: *Maxis Tower*) என்பது மலேசியா, கோலாலம்பூர் மாநகர மையத்தில் 212 மீ (696 அடி அடி) உயரத்தில் உள்ள 49-அடுக்கு உயர வானளாவிய கட்டிடமாகும்.  
இந்தக் கோபுரம் மெக்சிஸ் கம்யூனிகேசன்ஸ் *(Maxis Communications);* மற்றும் தஞ்சோங் குழும நிறுவனங்கள் *(Tanjong Plc Group of Companies)* ஆகியவற்றின் தலைமையகமாகச் செயல்படுகிறது.
# மெக்சிஸ் கோபுரம்

## பொது

கோலாலம்பூர் மாநகர மையத் திட்டத்தின் 1-ஆம் கட்டத்தின் கீழ் கேஎல்சிசி புராப்பர்டீஸ் ஓல்டிங்ஸ் பெர்காட் *(KLCC Properties)* நிறுவனத்தின் மூலம் மெக்சிஸ் கோபுரம் உருவாக்கப்பட்டது.  
இந்தக் கட்டிடம் இம்பியான் கிலாசிக் *(Impian Klasik Sdn Bhd)* எனும் நிறுவனத்திற்குச் சொந்தமானது. இதில் தஞ்சோங் குழும நிறுவனங்கள் 67% பங்குகளையும் கேஎல்சிசி புராப்பர்டீஸ் ஓல்டிங்ஸ் பெர்காட் 33% பங்குகளையும் வைத்துள்ளன.
# மெக்சிஸ் கோபுரம்

## அமைவு

மெக்சிஸ் கோபுரம் கோலாலம்பூர் மாநகர மையத்தின் வடமேற்கு பகுதியில் பெட்ரோனாஸ் கோபுரங்களுக்கு அருகில் அமைந்துள்ளது.  
மெக்சிஸ் கோபுரம், அலுமினியம் மற்றும் கண்ணாடி உறை முகப்பைக் கொண்டுள்ளது.
# சூரியா கேஎல்சிசி

**சூரியா கேஎல்சிசி** (மலாய்: *Suria KLCC*; ஆங்கிலம்: *Suria KLCC*; சீனம்:陽光廣場) என்பது மலேசியா, கோலாலம்பூர் பெட்ரோனாஸ் இரட்டைக் கோபுரங்களின் அடிவாரத்தில் அமைந்துள்ள 6-அடுக்கு வணிக வளாகமாகும்.  
சூரியா கேஎல்சிசி, கோலாலம்பூரில் மிகவும் புகழ்பெற்ற வணிகத் தளமாக அறியப்படுகிறது. இந்தத் தளம், 300-க்கும் மேற்பட்ட கடைகளைக் கொண்ட முதன்மையான பல்கடை அங்காடி இடமாக விளங்குகிறது. இந்த வணிக வளாகம் கோலாலம்பூர் நகர மையத்தில் அமைந்துள்ளது.
# சூரியா கேஎல்சிசி

## பொது

மே 1998-இல் திறக்கப்பட்ட இந்த வணிக வளாகம், கோலாலம்பூர் நகர மையத்தின் ஒரு பகுதியாக, பெட்ரோனாஸ் இரட்டைக் கோபுரங்களின் அடிவாரத்தில் கட்டப்பட்டது.  
சூரியா கேஎல்சிசி வளாகத்தில் இருந்து, கேஎல்சிசி பூங்கா மற்றும் பெட்ரோனாஸ் குழுவிசை மண்டபம் ஆகிய இரு வளாகங்களில் நடைபெறும் நிகழ்ச்சிகளைக் காணும் வகையில் சூரியா கேஎல்சிசி வளாகமும் உருவாக்கப்பட்டு உள்ளது.
# சூரியா கேஎல்சிசி

## வரலாறு

"சூரியா" என்பது சமசுகிருதச் சொல்லான "சூரியா" என்பதில் இருந்து பெறப்பட்ட மலாய் மொழிச் சொல்லாகும்; அதாவது "சூரிய ஒளி" என்று பொருள்படும். சூரியா கேஎல்சிசி வணிக வளாகத்தின் தரை மாடி பிறை வடிவத்தில் அமைக்கப்பட்டு உள்ளது.  
அதன் மூன்று தரைநிலை வாயில்களும்; அம்பாங் சாலை, பி. ராம்லீ சாலை மற்றும் பெர்சியாரான் பெட்ரோனாஸ் *(Persiaran Petronas)* ஆகிய இடங்களுக்குச் செல்லும் வகையில் உருவாக்கப்பட்டு உள்ளது. சூரியா கேஎல்சிசியின் தரைநிலை வாயில்களில் *(Ground-level Exits)* இருந்து பெட்ரோனாஸ் குழுவிசை மண்டபம் *(Petronas Philharmonic Hall)* மற்றும் பெட்ரோனாஸ் குழுவிசை மண்டபத்தின் நீரூற்றுப் பகுதிக்கும் *(Lake Symphony)* நேரடியாக அணுகலாம்.
# சூரியா கேஎல்சிசி

## நிர்வாகம்

சூரியா கேஎல்சிசி என்பது சூரியா கேஎல்சிசி நிறுவனத்தின் *(Suria KLCC Sdn. Bhd)* கீழ் உள்ள மிகப்பெரிய சொத்துரிமை ஆகும்.  
சூரியா கேஎல்சிசி நிறுவனத்தின் கீழ் அலமண்டா புத்ராஜெயா *(Alamanda Putrajaya);* மெஸ்ரா மால் திராங்கானு *(Mesra Mall Terengganu)* ஆகிய பிற சொத்துரிமைகளும் உள்ளன.
# சூரியா கேஎல்சிசி

## சூரியா கேஎல்சிசி காட்சியகம்

சூரியா கேஎல்சிசியில் நடைபெற்ற சில பெருநாள் நிகழ்ச்சிகளின் படங்கள் காட்சிப்படுத்தப்பட்டு உள்ளன.
# கேஎல்சிசி பூங்கா

**கேஎல்சிசி பூங்கா** (மலாய்: *KLCC Park*; ஆங்கிலம்: *Taman KLCC*; சீனம்:吉隆坡城中城公園) என்பது மலேசியா, கோலாலம்பூர், கோலாலம்பூர் நகர மையத்தில் அமைந்துள்ள பொதுப் பூங்கா ஆகும்.  
பெட்ரோனாஸ் கோபுரங்கள் மற்றும் அவற்றைச் சுற்றியுள்ள பகுதிகளுக்கு பசுமையை வழங்கும் வகையில் கேஎல்சிசி பூங்கா வடிவமைக்கப்பட்டுள்ளது.  
இயற்கையுடன் மனிதனின் படைப்புகளை ஒருங்கிணைத்து வெப்பமண்டலப் பசுமையின் பாரம்பரியத்தை வெளிப்படுத்தும் வகையில் இந்தப் பூங்கா உருவாக்கப் பட்டதாகவும் அறியப்படுகிறது.
# கேஎல்சிசி பூங்கா

## பொது

இந்தப் பூங்காவை வடிவமைத்தவர் பிரேசிலிய கட்டிடக் கலைஞர் ராபர்டோ பர்லே மார்க்ஸ் *(Roberto Burle Marx).* அவரால் மேற்கொள்ளப்பட்ட கடைசி வடிவமைப்பு என்றும் அறியப்படுகிறது.  
பூங்கா வடிவமைக்கப்பட்டபோது, 'இயற்கையின் முக்கியத்துவத்தை மேலும் அறிய வேண்டிய உணர்திறன் மனுக்குலத்திற்கு வேண்டும்' என்பதே அதன் முதன்மை நோக்கமாக இருந்தது.
# கேஎல்சிசி பூங்கா

## பொது

### பசுமைப் பகுதிகள்

மரங்கள், புதர்கள், கற்கள், நீர்க் கூறுகள் போன்ற இயற்கைக் கூறுகளின் பல சேர்க்கைகளை இந்தப் பூங்கா கொண்டுள்ளது. வடிவமைப்பு மற்றும் நிலப்பரப்பின் கூறுகள், அந்தப் பூங்காவிற்கு வான்வெளித் தோற்றத்தை வழங்குவது போன்ற நிலைப்பாட்டில் உருவாக்கப்பட்டன.  
இந்தப் பூங்காவில் ஓர் அழகான ஏரி உள்ளது; மற்றும் நகரத்தின் சலசலப்பிலிருந்து சற்றே விலகிச் செல்வதற்கு இந்தப் பூங்காவில் ஏராளமான பசுமைப் பகுதிகளும் உள்ளன; குழந்தைகளுக்கு என சிறப்பாக வடிவமைக்கப்பட்ட விளையட்டுத் தளங்களும் உள்ளன.
# இ-04 அதிவேக நெடுஞ்சாலை (இலங்கை)

**மத்திய அதிவேக நெடுஞ்சாலை** (*Central Expressway*, **E04**) என்பது இலங்கையின் தலைநகர் கொழும்புடன் குருணாகலையும் கண்டியையும் இணைக்கும் வகையில் அமைக்கப்பட்டுக்கொண்டிருக்கும் ஓர் அதிவேக நெடுஞ்சாலை ஆகும். இது ஏ-1 கொழும்பு - கண்டி நெடுஞ்சாலைக்கும் ஏ-1 அம்பேபுச - திருகோணமலை நெடுஞ்சாலைக்கும் பதிலான விரைவுச்சாலையாக அமையும். இது இ-02 கொழும்பு புறச்சுற்றுவட்ட அதிவேக நெடுஞ்சாலையில் கடவத்தை இடமாறலில் ஆரம்பித்து கம்பகா மாவட்டம், குருணாகல் மாவட்டம், மாத்தளை மாவட்டம் ஆகியவற்றை ஊடறுத்து ஏ-9 கண்டி - யாழ்ப்பாணம் நெடுஞ்சாலையில் தம்புள்ளையில் இணையும்.
# கெட்டோ

நகரத்தின் கெட்டோ (2013)|324x324px]]
நகரத்தில் புலம்பெயந்த யூதர்களின் கெட்டோக்களின் வரைபடம், ஆண்டு 1628]]
நகரத்தின் இடிக்கப்பட்ட கெட்டோக்கள், ஆண்டு, 1868]]
நாட்டின் வார்சா நகர கெட்டோவின் யூதச் சிறுவன், ஆண்டு 1943]]
நகரத்தின் கெட்டோ, மே, 1974]]  
**கெட்டோ** (*ghetto*) என்பது ஒரு சிறுபான்மைக் குழுவின் உறுப்பினர்கள் குவிந்துள்ள நகரத்தின் ஒதுக்குப்புறமான பகுதியாகும். அரசியல், சமூக, சட்ட, மத, சுற்றுச்சூழல் அல்லது பொருளாதார அழுத்தத்தின் விளைவாக. கெட்டோக்கள் பெரும்பாலும் நகரத்தின் மற்ற பகுதிகளை விட மிகவும் ஏழ்மை நிலையில் இருப்பதாக அறியப்படுகிறது. இத்தகைய பகுதிகள் உலகம் முழுவதும் காணப்படுகிறது.  
யூத எதிர்ப்புக் கொள்கைவின் காரணமாக, 1516 ஆம் ஆண்டில்,, இத்தாலி நாட்டின் வெனிஸ் நகரத்தில், யூதர்கள் வாழ்வதற்கு அனுமதிக்கப்படாததால், வெனிசின் *கெட்டோ* பகுதிகளில் வாழ்ந்தனர். *கெட்டோ* எனும் சொல் அது முதல் பயன்பாட்டிற்கு வந்தது.யூத எதிர்ப்புக் கொள்கை காரண்மாக, நாஜி ஜெர்மனியர்கள் ஐரோப்பிய யூதர்களை கொல்லும் நோக்கத்துடன் 1,000க்கும் மேற்பட்ட நாஜி கெட்டோக்கள் மூலம் யூத மக்களைக் கட்டுப்படுத்த நிறுவப்பட்டது.  
உருமேனியா மற்றும் சிலோவாக்கியா போன்ற சில கிழக்கு ஐரோப்பிய நாடுகளில், உரோமானி மக்கள் அதிகம் வசிக்கும் நகரத்தின் சுற்றுப்புறங்களைக் குறிக்க *கெட்டோ* எனும் சொல் பயன்படுத்தப்படுகிறது. தற்காலத் தமிழ்நாட்டின் நகர்புறங்களில் *சேரி* என்ற சொல், பொதுவாக வறுமையால் பாதிக்கப்பட்ட மக்கள் வாழும் பகுதிகளைக் குறிக்கப் பயன்படுத்தப்படுகிறது. அதே சமயம் ஐரோப்பா போன்ற வளர்ந்த நாடுகளில் ஏழை மக்கள் அல்லது யூதர்கள் வாழும் பகுதிக்கு *கெட்டோ* என்ற சொல் குறிக்கப் பயன்படுத்தப்பட்டது.
# கெட்டோ

## சொற்பிறப்பியல்

**கெட்டோ** என்ற சொல் இத்தாலி நாட்டின் வெனிஸ் நகரத்தின் ஒதுக்குப்புறப் பகுதிகளைக் குறிக்க 1516ஆம் ஆண்டிலிருந்து உருவானது. பயன்படுத்தப்பட்டது. 1899 வாக்கில், பிற சிறுபான்மை குழுக்களின் நெரிசலான நகர்ப்புற பகுதிகளுக்கும் இந்த சொல் நீட்டிக்கப்பட்டது. இச்சொல்லின் சொற்பிறப்பியல் நிச்சயமற்றது, ஏனெனில் வெனிஸ் மொழிச் சொல்லின் தோற்றம் பற்றி சொற்பிறப்பியல் வல்லுநர்களிடையே எந்த உடன்பாடும் இல்லை. இந்த சொல்லின் ஒரு கோட்பாடு வெனிஸ் நகரத்தின் எல்லைக்கோட்டை குறிக்க அறிமுகப்படுத்தப்பட்டது.
பல்வேறு கோட்பாடுகளின்படி கெட்டோ எனும் சொல் வருகிறது: எபிரேயம் மொழியில் கெட்டோ என்ற சொல்லிற்கு விடை பெறுதல் அல்லது 'விவாகரத்து ஆவணம்', அல்லது 'பிரிவினைப் பத்திரம்' என்று பொருள்.
மற்றொரு சாத்தியம், பண்டைய எகிப்திலிருந்து யூதர்கள் நாடுகடத்தப்பட்டதன் நினைவாக கெட்டோ எனும் சொல் தோன்றிருக்கலாம்
# கெட்டோ

## யூத கெட்டோக்கள்

ஐரோப்பா கணடத்தில் புலம்பெயர்ந்த நாடுகளில் பாரம்பரியமாக யூதர்கள் வசிக்கும் நகரத்தின் பகுதியைக் குறிக்க கெட்டோ எனும் சொல் பயன்படுத்தப்பட்டது.. மதம், மொழி மற்றும் இனம் குறித்த தேதியிட்ட பார்வைகளின் அடிப்படையில் யூதர்களுக்கு எதிரான பெரும்பான்மை பாகுபாடு காரணமாக கிறிஸ்தவ ஐரோப்பாவில் யூத கெட்டோக்கள் இருந்தன: யூதர்கள் வெளியாட்களாகக் கருதப்பட்டனர். இதன் விளைவாக, பல ஐரோப்பிய நகரங்களில் யூதர்கள் கடுமையான கட்டுப்பாடுகளுக்கு உட்பட்டனர்.மக்கள்தொகை வளர்ச்சியின் காரணமாக, கெட்டோக்கள் (ரோம் நகரத்தைப் போல) குறுகிய தெருக்களையும், உயரமான, நெரிசலான வீடுகளையும் கொண்டிருந்தன.
# கெட்டோ

## நாஜி ஜெர்மனியின் கெட்டோக்கள்

இரண்டாம் உலகப் போரின் போது, யூதர்கள் மற்றும் ரோமானி மக்களை வரையறுக்கப்பட்ட பகுதிகளுக்குள் அடைத்து வைப்பதற்காக நாஜிக்கள் புதிய கெட்டோக்களை கிழக்கு ஐரோப்பாவின் பல நகரங்களில் வதை முகாமின் வடிவமாக நிறுவினர்.
# கெட்டோ

## இதனையும் காண்க

- யூத எதிர்ப்புக் கொள்கை
- நாஜி ஜெர்மனி
- அவுஷ்விட்ஸ் வதை முகாம்
# அனங்கனடி

**அனங்கனடி** (*Ananganadi*) என்பது இந்தியாவின், கேரளத்தின், பாலக்காடு மாவட்டத்தில் உள்ள ஒரு கிராமமாகும். அனங்கனடியின் தெற்கே உள்ள ஒற்றப்பாலம் மற்றும் வடக்கே உள்ள செர்புளச்சேரி ஆகிய நகரங்களிலிருந்து சம தொலைவில் 10 கி.மீ தொலைவில் அனங்கனடி அமைந்துள்ளது. வாணியங்குளம் கிராமம் தென்மேற்கே தோராயமாக 5 கி.மீ. தொலைவில் அமைந்துள்ளது.  
இந்த ஊர் அனங்கன் மலைகளின் கீழ் அமைந்துள்ளதால், அனங்கனடி என்ற பெயர் பெற்றது. அனங்கன்மலா என்று பிரபலமாக அறியப்படும் அனங்கன் மலைகள், 2500 ஏக்கர் பரப்பளவில் பாறைகள் நிறைந்த பசுமையான காடுகளுடன், பல்வேறு வனவிலங்குகளுடன் உள்ளது. இது வடக்கு-தெற்கே சுமார் 20 கி.மீ நீளம் வரை நீண்டுள்ளது. மேலும் அதன் மிக உயர்ந்த இடமானது சுமார் 1200 மீட்டர் உயரம் கொண்டுள்ளது. அனங்கன் மலைப்பகுதியில் கேரள வனத்துறையால் நடத்தப்படும் சுற்றுச்சூழல் சுற்றுலா மையம் உள்ளது.  
சேரம்பேட்டை பகவதி கோயில், பட்டர்கோணம் சிவன் கோயில் ஆகியவை அனங்கனடி கிராமத்தில் உள்ள இரண்டு மிகப் பழமையான கோவில்களாகும்.  
1951 ஆம் ஆண்டில் நிறுவப்பட்ட அனங்கனடி உயர்நிலைப்பள்ளி கிராமத்தின் பழமையான மற்றும் ஒரே உயர்நிலைப் பள்ளியாகும்.  
அனங்கனடி அதே பேரிலான கிராம ஊராட்சியைக் கொண்டுள்ளது. இது ஒற்றப்பாலம் வட்டத்தில் அமைந்துள்ளது. பத்தம்குளத்தில் அமைந்துள்ள அரசு விதைப்பண்ணையில் நெல் விதைகள் உற்பத்தி செய்யப்படுகிறது.
# அனங்கனடி

## மக்கள்வைகைப்பாடு

2001 ஆம் ஆண்டு இந்திய மக்கள் தொகை கணக்கெடுப்பின்படி, அனங்கனடியின் மக்கள் தொகை 22,078 ஆகும். இதில் 10,242 பேர் ஆண்கள், 11,836 பேர் பெண்கள்.
# உருமி தடுப்பணை 1

**உருமி தடுப்பணை 1** (*Urumi 1 Weir*) என்பது இந்தியாவின் கேரளாவில் கோழிக்கோடு மாவட்டத்தின் கூடரஞ்சி கிராமத்தில் பொயிலிங்கலபுழாவின் குறுக்கே கட்டப்பட்ட ஒரு சிறிய நீர் திசைதிருப்பல் அணையாகும். சிறிய நீர்மின் திட்டத்தில் மின் உற்பத்திக்காகக் கட்டப்பட்டது இந்த தடுப்பணை. சாலியார் ஆற்றின் துணை ஆறான பொயிலிங்கலபுழாவின் குறுக்கே தடுப்பணை கட்டப்பட்டுள்ளது. ஆழமான பகுதியிலிருந்து அணையின் உயரம் 5.6 மீட்டரும் அணையின் நீளம் 47 மீட்டரும் ஆகும்.  
அணைக்கு அருகிலுள்ள உருமி நீர்வீழ்ச்சி நீர்மின் திட்டம் நடைமுறைக்கு வந்த பிறகு சுற்றுலாப் பயணிகளை ஈர்க்கும் இடமாக இப்பகுதி மாறியுள்ளது.
# உருமி தடுப்பணை 1

## விவரக்குறிப்புகள்

- அமைவிடம்: 11 0 22 '51.85 "வ 76 0 3'41" கி
- அணையின் வகை: பைஞ்சுதை, ஈர்ப்பு
- ஊராட்சி : கூடரஞ்சி
- வகைப்பாடு: தடுப்பணை
- அதிகபட்ச நீர் மட்டம்: 212.1 மீ
- மாவட்டம்: கோழிக்கோடு
- முழு நீர்த்தேக்க நிலை: 212.1 மீ
- ஆற்றுப் படுகை: சாலியார்
- அணையில் செயல்பாடு: நீர் திசைதிருப்பல்
- ஆறு: பொயிலிங்ல்புழா
- ஆழமான அடித்தளத்திலிருந்து உயரம்: 5. 6 மீ
- அணையிலிருந்து ஆற்றுக்கு நீர் விடுவிப்பு: பொயிலிங்ல்புழா
- நீளம் :47. 0 மீ
- நீர் வெளியேறும் வட்டம்: தாமரச்சேரி
- சுழல்காற்று: மேல்நிலைப் பிரிவு
- முகடு நிலை: 212.1 மீ
- திட்டத்தின் நோக்கம்: நீர் மின்சாரம்
- திட்டத்தின் நிறுவப்பட்ட திறன்: 3 × 1.25 (3.75 மெகாவாட்)
# இ. பி. பௌலோசு

**இ. பி. பௌலோசு** (*E. P. Poulose*) (2 அக்டோபர் 1909 - 17 நவம்பர் 1983) ஓர் இந்திய வழக்கறிஞரும் மற்றும் அரசியல்வாதியும் ஆவார். இவர் 1957 முதல் 1965 வரை கேரள சட்டமன்றத்தில் இராமமங்கலம் தொகுதியைப் பிரதிநிதித்துவப்படுத்தினார். இந்திய தேசிய காங்கிரசின் உறுப்பினரான பௌலோசு 1960 முதல் 1964 வரை கேரள் அரசின் உணவு மற்றும் வேளாண்துறை அமைச்சராக இருந்தார்.
# இ. பி. பௌலோசு

## சுயசரிதை

இ. பி. பௌலோசு 1909 ஆம் ஆண்டு அக்டோபர் 2 ஆம் தேதி அப்போதைய திருவிதாங்கூர் சமஸ்தானத்தின் ஒரு பகுதியாக இருந்த ராமமங்கலம் கிராமத்தில் பிறந்தார். 1933 இல், சட்டப் பட்டம் பெற்று வழக்கறிஞராகப் பணியாற்றத் தொடங்கினார். ஒரு சிரிய கிறிஸ்தவரான இவர் 1935 இல் இந்திய தேசிய காங்கிரஸில் சேர்ந்தார். பின்னர், இந்திய சுதந்திர இயக்கத்தில் உறுப்பினரானார். இந்த இணைப்பின் காரணமாக, இவர் 1946 இல் பிரிட்டிஷ் அதிகாரிகளால் சிலகாலம் சிறையில் அடைக்கப்பட்டார். 1948 இல், திருவிதாங்கூர் சட்டமன்றத்திற்கு தேர்ந்தெடுக்கப்பட்டார்.
# இ. பி. பௌலோசு

## அரசியல்

1957 தேர்தலில், புதிதாக நிறுவப்பட்ட கேரள சட்டப்பேரவைக்கு இராமமங்கலம் தொகுதியின் இந்தியப் பொதுவுடைமைக் கட்சி வேட்பாளர் பரமேசுவரன் நாயரை எதிர்த்து போட்டியிட்டார். நாயரைவிட 20,086 வாக்குகள் அதிகம் பெற்று பௌலோசு வெற்றி பெற்றார். பின்னர், 1960இல் நடந்த கேரள சட்டப்பேரவைத் தேர்தலில், 32,448 வாக்குகள் பெற்று இந்தியப் பொதுவுடைமைக் கட்சி வேட்பாளர் பி. வி. ஆபிரகாமை வெற்றி பெற்றார். 1960 பிப்ரவரி 22 அன்று கேரளாவின் முதலமைச்சரான பட்டம் தாணு பிள்ளையின் தலைமையிலான அரசாங்கத்தில் உணவு மற்றும் வேளாண் அமைச்சராக பௌலோசு நியமிக்கப்பட்டார். 1962இல் பிள்ளை தனது பதவியை ராஜினாமா செய்த பின்னர், பிள்ளையின் வாரிசான ஆர். சங்கரின் அரசாங்கத்திலும் இவர் தக்கவைக்கப்பட்டார். பௌலோசு 1964 செப்டம்பர் 10 வரை அமைச்சராக பணியாற்றினார்.
# இ. பி. பௌலோசு

## கிறுத்துவ ஆதரவு

சட்டமன்றத்தில் இருந்த காலத்தில், பௌலோசு கிறிஸ்தவ மரபுகளுக்கு ஆதரவாக இருந்தார். 1957 ஆம் ஆண்டில், கேரள கல்விச் சட்டத்திற்கு எதிராக இவரும் மற்றும் பிற கிறிஸ்தவ சட்டமன்ற உறுப்பினர்கள் குரல் எழுப்பினர் தனியார் கிறிஸ்தவ பள்ளிகளில் ஒழுங்குமுறைகளை நிறுவும் இந்த மசோதாவை கேரளாவில் உள்ள கிறிஸ்தவர்கள் கடுமையாக எதிர்த்தனர். அடுத்த ஆண்டு, 1916 திருவிதாங்கூர் கிறிஸ்தவ வாரிசுச் சட்டத்தை ரத்து செய்யும் மசோதாவை பௌலோசு எதிர்த்தார். இது கிறிஸ்தவ வரதட்சணை முறை குறித்த ஒரு சட்டமாகும். இதில் வரதட்சணை பெற்ற கிறிஸ்தவ பெண்கள் தங்கள் குடும்பத்தின் சொத்துகளுக்கு பரம்பரைக்கான அனைத்து உரிமைகோரல்களையும் இழக்க நேரிடும்.
# இ. பி. பௌலோசு

## இறப்பு

பௌலோசு 1983 நவம்பர் 17 அன்று இறந்தார்.
# கேலூசைட்டு

**கேலூசைட்டு** (*Gaylussite*) என்பது Na<sub>2</sub>Ca(CO<sub>3</sub>)<sub>2</sub>·5H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இது நீரேறிய சோடியம் கால்சியம் கார்பனேட்டு வகை கனிமமாகும். கனிமத்தின் வழியாக ஒளி ஊடுருவும். பளபளப்பான வெள்ளை நிறத்தில் இருந்து சாம்பல், மஞ்சள் நிறத்தில் ஒற்றைச்சரிவச்சுப் பட்டகப் படிகங்களாக கேலூசைட்டு தோன்றுகிறது. நிலைப்புத்தன்மை அற்ற கனிமமான இது வறண்ட காற்றில் நீரிழக்கிறது. தண்ணீரில் சிதைவடைகிறது. என்ற குறியீட்டால் அடையாளப்படுத்துகிறது.
# கேலூசைட்டு

## கண்டுபிடிப்பு

ஏரிகளைச் சேர்ந்த கார நீர்க்கட்டிகளில் இருந்து ஆவியாகி கேலூசைட்டு தோன்றுகிறது. அரிதாக காரவகைப் பாறைகளின் நரம்புகளில் தோன்றுகிறது. முதன்முதலில் 1826 ஆம் ஆண்டில் வெனிசுலாவின் மெரிடா மாநிலம், லாகுனிலாசு நகரத்தில் கண்டுபிடிக்கப்பட்டு விவரிக்கப்பட்டது. பிரெஞ்சு வேதியியலாளர் இயோசப் லூயிசு கே-லூசாக்கு (1778-1850) நினைவாக கேலூசைட்டு என்று பெயரிடப்பட்டது. இது பூமியில் பாசால்டிக் பாறையால் அறியப்படும் நான்கு அதிவேக விண்கல் தாக்க பள்ளங்களில் ஒன்றாகும்.
# கேஎல்சிசி நீர்வாழ் உயிரினக் காட்சியகம்

**கேஎல்சிசி நீர்வாழ் உயிரினக் காட்சியகம்** (மலாய்: *Aquaria KLCC*; ஆங்கிலம்: *Aquaria KLCC*; சீனம்: 吉隆坡城中城水族館) என்பது மலேசியா, கோலாலம்பூர், கேஎல்சிசி, கோலாலம்பூர் மாநாட்டு மையத்தில் அமைந்துள்ள நீர்வாழ் உயிரினக் காட்சியகம் ஆகும்.  
இந்தக் காட்சியகத்தில் 90 மீட்டர் திறந்தவெளி சுரங்க நடைபாதை *(Transparent Tunnel Walkway)* உள்ளது.  
அந்தச் சுரங்க நடைபாதை, பெருங்கடலில் வாழும் மணல் புலி சுறா மீன்கள் *(Sand Tiger sharks),* பெரும் திருக்கைகள் *(Giant Stingrays),* கடல் ஆமைகள் உட்பட 10-க்கும் மேற்பட்ட வெவ்வேறு வகையான சுறாக்களை, நேருக்கு நேர் பார்வையாளர்களின் பார்வைக்கு கொண்டு வருகிறது.
# கேஎல்சிசி நீர்வாழ் உயிரினக் காட்சியகம்

## பொது

கேஎல்சிசி நீர்வாழ் உயிரினக் காட்சியகத்தின் கட்டுமானம் 2003-இல் தொடங்கியது. ஆகஸ்டு 2005-இல் திறக்கப்பட்டது. 60,000 சதுர அடி (5,600 மீ2) பரப்பளவு கொண்ட இந்தக் காட்சியகம், 90-மீட்டர் (300 அடி) நீருக்கடியிலான சுரங்கப்பாதையையும் கொண்டுள்ளது.
# கேஎல்சிசி நீர்வாழ் உயிரினக் காட்சியகம்

## பொது

### கடலை நோக்கும் நீரின் பயணம்

இந்தக் காட்சியகத்தில் 250 வெவ்வேறு வகையான கடல்வாழ் உயிரினங்கள்; மற்றும் உலகம் முழுவதும் உள்ள 5,000-க்கும் மேற்பட்ட நீர் நிலவாழ் உயிரினங்களும் உள்ளன. மீன் மற்றும் ஆமை பாதுகாப்பு பற்றிய தகவல் மையங்களும் உள்ளன. இந்தக் காட்சியகத்தின் அமைப்புக் கூறு, நிலத்திலிருந்து கடலை நோக்கிய நீரின் பயணத்தை அடிப்படையாகக் கொண்டது.  
மூடுபனி நிறைந்த மலைப்பகுதிகளில் அந்தப் பயணம் தொடங்குகிறது. ஆறுகள் வழியாக, மழைக்காடுகள், சதுப்புநிலங்கள் வழியாக ஊடுருவிச் செல்லும் நீரின் பயணம், ஆழமான நீலக் கடலுக்குள் படர்ந்து இருக்கும் பவளப்பாறைகள் வரை சென்று முடிவடைகிறது.
# கேஎல்சிசி நீர்வாழ் உயிரினக் காட்சியகம்

## கடல்வாழ் உயிரினங்கள்

உயிரினங்கள் வாழும் இடங்கள் பல்வேறு பிரிவுகளாகப் பிரிக்கப்பட்டு காட்சிப்படுத்தப்பட்டு உள்ளன.  
- சுறா மீன்கள் - பெருங்கடல் பிரிவு
- நன்னீர் மீன்கள் - அடர்ந்த காடுகள் பிரிவு
- பிரன்கா மீன்கள் *(Piranhas)* - பரிணாம மண்டலப் பிரிவு
- நீர்நாய்கள் - ஆறுகள் பிரிவு
- இழுதுமீன் *(Jellyfish);* கடல் குதிரைகள் - கடல் நீர்வாழ் உயிரினப் பிரிவு
- நீராளி பெரிய கணவாய் *(Giant Octopus)* - விசித்திரமான உயிரினப் பிரிவு
# சேடல்மந்து அரண்மனை

**சேடல்மந்து அரண்மனை** (*Satelmond Palace*) என்பது திருவிதாங்கூர் அரச குடும்பத்திற்குச் சொந்தமான அரண்மனைகளில் ஒன்று. இது இந்தியாவின் கேரள மாநிலம் திருவனந்தபுரத்தின் பூஜாப்புரம் பகுதியில் உள்ளது. முதலில் “விஜய விலாசம்” என்று அழைக்கப்பட்டது இது பின்னர் சேடல்மந்து அரண்மனை என்று அறியப்பட்டது. சேது லட்சுமி பாயி ஆட்சியின் போது அரண்மனை அவரது அதிகாரப்பூர்வ இல்லமாக இருந்தது. During the late 1970s, it was gifted 1970 களின் பிற்பகுதியில், திருவனந்தபுரம், சிறீ சித்திரை திருநாள் மருத்துவ அறிவியல் மற்றும் தொழில்நுட்ப நிறுவனத்திற்கு அரச குடும்பத்தால் இது பரிசாக வழங்கப்பட்டது[1], அது அங்கு தனது உயிரியல் மருத்துவ தொழில்நுட்ப பிரிவைத் தொடங்கியது. இராணியின் உருவப்படம் இன்றும் பிரதான கட்டிடத்தின் நுழைவாயிலில் உள்ள நடைபாதையில் தொங்குகிறது.ராணியின் உருவப்படம் இன்றும் கூடத்தில் தொங்குகிறது
# சேடல்மந்து அரண்மனை

## கட்டுமானம்

இரண்டு மாடி கொண்டகளைக் கொண்ட அரண்மனையின் நுழைவாயிலில் பெரிய தூண்கள், சிக்கலான சிற்பங்கள், கம்பீரமான சிங்கங்களின் சிலைகள், விரிவான வடிவங்களைக் கொண்ட மாடிகள், வட்டமான மர படிக்கட்டுகள் மற்றும் வளைந்த சுடுமண் ஓடுகளுடன் சாய்ந்த கூரைகள் ஆகியவை உள்ளது.
# சேடல்மந்து அரண்மனை

## இதனையும் காண்க

- திருவிதாங்கூர் அரச குடும்பம்
- மன்னர் அரசு
- பூஜாப்புரம்
# யுரேனியம் சிர்க்கோனியம் ஐதரைடு

**யுரேனியம் சிர்க்கோனியம் ஐதரைடு** (*Uranium zirconium hydride*) என்பது UZrH என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம்|சேர்மமாகும்.]] யுரேனியம் ஐதரைடும் சிர்க்கோனியம்(II) ஐதரைடும் சேர்ந்து இச்சேர்மம் உருவாகிறது. பயிற்சி, ஆராய்ச்சி, ஐசோடோப்புகள், பொது அணுவியல் ஆராய்ச்சி அணு உலைகளில் யுரேனியம் சிர்க்கோனியம் ஐதரைடு பயன்படுத்தப்படுகிறது. அமெரிக்க ஆற்றல் மற்றும் பாதுகாப்பு நிறுவனம் இதை பெருமளவில் தயாரிக்கிறது. UZrH எரிபொருளானது பல்கலைக்கழகங்களில் உள்ள பெரும்பாலான ஆராய்ச்சி உலைகளில் பயன்படுத்தப்படுகிறது. உலையின் வெப்பநிலை அதிகரிக்கும் போது, வினைத்திறன் வேகமாக குறைகிறது. பெரிய, உடனடி வினைத்திறன் எரிபொருள் வெப்பநிலை குணகத்தை இவ்வினை கொண்டுள்ளது.  
பிரான்சு நாட்டின் ரோமன்சு-சுர்-இசேரில் உள்ள பிராங்கோ-பெல்ச்சு டி ஃபேப்ரிகேசன் டு கம்பசுடிபிள் என்ற நிறுவனம் மட்டுமே இந்த எரிபொருளின் ஒரே உற்பத்தியாளர் என்பது குறிப்பிடத்தக்கதாகும்.
# வாண்டையார்

**வாண்டையார்** (*Vandayar*) என்னும் பட்டம் வண்டையர் என்னும் பெயரின் திரிபாகக் கொள்ளப்படுகிறது. வாண்டையார் என்னும் பட்டம் கள்ளர் இனத்தவரின் பட்டப் பெயர்களுள் ஒன்று என்று செந்தமிழ்ச் சொற்பிறப்பியல் பேரகரமுதலி விளக்கம்தருகிறது. சோழர் காலத்தில் வாளுடையவர்கள் என்பவர்கள், பிற்காலத்தில் மருவி வாண்டையார்கள் என அழைக்கப்பட்டார்கள் என்றும் குறிப்பிடப்படுகிறது. தமிழ்நாட்டின் மதுரை மாவட்டத்தைச் சேர்ந்த கள்ளர் சாதிக்குள் வந்தையர் ஒரு அகமணக் குழுவாகும்.  
கருணாகரத் தொண்டைமான் வண்டையர் கோன் என அழைக்கப்பட்டமையும், வல்லம் என்னும் தென்னார்க்காட்டுப் பகுதியை ஆண்டவன் வல்லவரையன் வண்டையத் தேவன் எனப்பட்டதும் காணலாம். கலிங்கத்துப் பரணியின் பாடல்களில் வண்டைமன் தொண்டைமான், வண்டைநகர் அரசன், வண்டையர்க்கு அரசு, வண்டை வேந்தன். வண்டையர் அரசன், வண்டையர் கோன்” என்றெல்லாம் கருணாகரத் தொண்டைமான் சிறப்பித்து அழைக் கப்படுகிறான். வாண்டையார், தெத்து வாண்டையார், பருதி வாண்டையார், நெடுவாண்டையார், வண்டன், வண்டயன், வாண்டயன், வண்டதேவன், வண்டப்பிரியன் என்று மருவி கள்ளர் இனத்தவரின் பட்டப் பெயர்களாக உள்ளன.
# வாண்டையார்

## கல்வெட்டுகளில் வாண்டையார்

- 1453 ஆண்டு அறந்தாங்கி தொண்டைமான் அழகிய மணவாளப்பெருமாள் தொண்டைமானார் ஆட்சியில் பழங்கரை புராதனபுரீசுவரர் கோயில் வடபுற கல்வெட்டில் வாண்டையார்கள் குறிக்கப்படுகிறார்கள்.  
- 17 ஆம் நூற்றாண்டு சேலம் மாவட்டம், ஆத்தூர் வட்டம், ஆறகளூர் வெளிப்பாளையத்தில் உள்ள நவகண்ட சிற்பம் அருகே வயலில் இருக்கும் பலகைக்கலில், மாரிமுத்து கிருஷ்ணப்ப வாண்டையார் என்பவர் ஆறகமூரில் உள்ள திருக்காமீசுரமுடைய தம்பினாருக்கு குமாரபாளையம் என்ற ஊரை தானமாக கொடுத்துள்ளார்.  
- தஞ்சாவூர்' தென்குடித்திட்டை வசிட்டேசுவரர் கோயில் கிழக்குத் திருச்சுற்று தரையில் உள்ள கல்வெட்டில் மாரியப்ப வாண்டையார் மகன் குப்பமுத்து என்பவன் யாசகம் பெற்று, மக்கள் இட்ட அந்த உபயம் கொண்ரு பெரிய பிரகாரத்தின் தளவரிசை வகையறா போட்டதை அறியலாம்.
# வாண்டையார்

## வாண்டையார் பெயரில் உள்ள இடங்கள்

- தஞ்சாவூர் மாவட்டம், ஒரத்தநாடு வட்டத்தில் அமைந்துள்ள சிற்றூர் வாண்டயார் இருப்பு.  
- திருவாரூர் மாவட்டம், நீடாமங்கலம் வட்டம், பேரையூர் ஊராட்சியில் உள்ள சிற்றூர் வாண்டையார் குடிகாடு.  
- புதுக்கோட்டை மாவட்டம், திருவரங்குளம் வட்டத்தில், கரும்பிரான்கோட்டை ஊராட்சியில் உள்ள சிற்றூர் வாண்டையார் குடியிருப்பு .  
- புதுக்கோட்டை மாவட்டம், கந்தர்வகோட்டை வட்டம், வடுகப்பட்டி ஊராட்சியில் உள்ள சிற்றூர் வாண்டையான்பட்டி.  
- புதுக்கோட்டை மாவட்டம், புதுக்கோட்டை வட்டத்தில், கல்லுக்காரன்பட்டி ஊராட்சியில் உள்ள சிற்றூர் வாண்டாம்பட்டி.  
- புதுக்கோட்டை மாவட்டம், கந்தர்வகோட்டை வட்டம், ஆற்றங்கரை ஊராட்சியில் உள்ள சிற்றூர் வாண்டாம்பட்டி.  
- புதுக்கோட்டை மாவட்டம், கறம்பக்குடி வட்டத்தில், உள்ள சிற்றூர் வாண்டான்விடுதி.  
- புதுக்கோட்டை மாவட்டம், கறம்பக்குடி வட்டத்தில், வாணக்கன்காடு ஊராட்சியில் உள்ள சிற்றூர் வாண்டான்விடுதி.  
- புதுக்கோட்டை மாவட்டம், திருவரங்குளம் வட்டத்தில், உள்ள சிற்றூர் வாண்டாக்கோட்டை.  
- தஞ்சாவூர் மாவட்டம், ஒரத்தநாடு வட்டத்தில், பொய்யுண்டார்க்கோட்டை ஊராட்சியில் உள்ள வாண்டையார் தெரு,
# வாண்டையார்

## இதனையும் காண்க

- கி. துளசியா வாண்டையார்
- அ. வீரையா வாண்டையார் நினைவு ஸ்ரீ புட்பம் கல்லூரி
- வி. அப்பசாமி வாண்டையார்
- கி. அய்யாறு வாண்டையார்
- து. கிருஷ்ணசாமி வாண்டையார்
- பிரேம்குமார் வாண்டையார்
# கோலாலம்பூர் மாநாட்டு மையம்

**கோலாலம்பூர் மாநாட்டு மையம்** அல்லது **கேஎல்சிசி மாநாட்டு மையம்** (மலாய்; *Pusat Konvensyen Kuala Lumpur*; ஆங்கிலம்: *Kuala Lumpur Convention Centre*; *KL Convention Centre*) என்பது மலேசியா, கோலாலம்பூர், கோலாலம்பூர் மாநகர மையத்தில் (**KLCC**) உள்ள மாநாடு மற்றும் கண்காட்சி மையம் ஆகும்.  
கேஎல்சிசி ஓல்டிங்ஸ் நிறுவனம் *(KLCC Holdings);* மற்றும் ஏஎஸ்எம் குளோபல் *(ASM Global)* ஆகிய நிறுவனங்களின் கூட்டு அமைப்பான கோன்வெக்ஸ் மலேசியா நிறுவனத்தின் *(Convex Malaysia Sdn Bhd)* மூலமாக இந்த மாநாட்டு மையம் நிர்வாகிக்கப்படுகிறது.
# கோலாலம்பூர் மாநாட்டு மையம்

## பொது

இந்த மாநாட்டு மையம், 2015-ஆம் ஆண்டிற்கான மாநாட்டு மையங்களின் பன்னாட்டுக் கழகத்தின் *(International Association of Convention Centres) (AIPC)* புத்தாக்க விருதைப் பெற்றுள்ளது. அத்துடன், கோவிட்-19 தொற்றுநோய் பேரிடரின் போது, இந்த மையம் பொதுமக்களுக்கான ஒரு தடுப்பூசி மையமாகவும் பயன்படுத்தப்பட்டது.  
நவீன கட்டிடக்கலை; மற்றும் பின்நவீனத்துவ கட்டிடக்கலை கூறுகளுடன் வடிவமைக்கப்பட்டுள்ள
இந்தக் கட்டிடம்; கோலாலம்பூர் நகர மையத்தின் முதனமையான மையத்திலும் அமைந்துள்ளது.  
சூன் 2005-இல் திறக்கப்பட்ட பின்னர், 31 மார்ச் 2017 வரை, இந்த மையம் 12,276 நிகழ்வுகளை நடத்தியுள்ளது. 20.9 மில்லியனுக்கும் அதிகமான பிரதிநிதிகள்; மற்றும் பார்வையாளர்களைக் கோலாலம்பூருக்கு கொண்டு வந்துள்ளது. அந்தப் பிரதிநிதிகள்; மற்றும் பார்வையாளர்களில் 7 விழுக்காட்டினர், பன்னாட்டு - ஆசியப் பிராந்தியங்களைச் சேர்ந்தவர்கள் ஆவார்கள்.
# கோலாலம்பூர் மாநாட்டு மையம்

## அமைவு

ஐந்து அடுக்கு மாடிகளைக் கொண்ட இந்த மாநாட்டுக் கண்காட்சி மையத்தில் பல்வேறு சிறிய பெரிய கண்காட்சிகள் மற்றும் மாநாடுகளை நடத்துவதற்கான போதிய அளவிலான தளவாடங்களும் உள்ளன.  
மாநாட்டு மற்றும் கண்காட்சி மையத்தில் 6 பெரிய அளவிலான கண்காட்சி அரங்குகள் உள்ளன. அவை 9,710மீ² பரப்பளவைக் கொண்டவை; மேலும் அவை சிறிய பெரிய கண்காட்சிகளை நடத்துவதற்கு வாடகைக்கு விடப்படுகின்றன.
# கோலாலம்பூர் மாநாட்டு மையம்

## அமைவு

### முதன்மை அரங்கம்

ஆறாவது கண்காட்சி அரங்கம், மாநாட்டு மையத்திற்கு வெளியில் அமைந்துள்ளது. இந்த அரங்கம் 2,600 சதுர மீட்டர் பரப்பளவைக் கொண்டது; மற்றும் முக்கியமான விருந்து நிகழ்ச்சிகளுக்குப் பயன்படுத்தப்படுகிறது.  
முதன்மை நுழைவாயிலுக்கு மேலே அமைந்துள்ள அந்த முதன்மை அரங்கம், பெரிய அளவிலான மாநாடுகள், கருத்தரங்குகள், கலை நிகழ்ச்சிகள், கச்சேரிகள், கண்காட்சிகள்; மற்றும் பெரிய அளவிலான நிறுவனக் கூட்டங்கள் நடத்துவதற்குப் பயன்படுத்தப்படுகிறது.
# கோலாலம்பூர் மாநாட்டு மையம்

## அமைவு

### கருத்தரங்கு அரங்கம்

முதனமை அரங்கம் 3 மாடிகள் உயரம் கொண்டது; மற்றும் 3,000 பேர் அமரக்கூடிய வசதியைப் பெற்றுள்ளது. எனினும், கருத்தரங்கு அரங்கம் ஒரே மாடியில் மூன்று அடுக்குகள் கொண்டது; இந்த அரங்கில் 470 பேர் அமரலாம்; மற்றும் சிறிய கச்சேரிகள், நடுத்தர அளவிலான விரிவுரைக் கருத்தரங்குகள் போன்றவற்றை நடத்தலாம்.  
பெரிய, நடுத்தர மற்றும் சிறிய அளவிலான மூன்று பெரிய மாநாட்டு அறைகளும் (மாநாட்டு அரங்குகள்) உள்ளன; மொத்தம் 1,800 பேர் அமரலாம்; மேலும் 20 இருக்கைகள் கொண்ட சில சிறிய மாநாட்டு அறைகளும் உள்ளன.
# பெரிய திருவடி

**பெரிய திருவடி** , ஸ்ரீவைஷ்ணவ சம்பிரதாயத்தில் கருடனைப் பெரிய திருவடி என்றும், அனுமனை **சிறிய திருவடி** என்றும் அழைப்பர். திருமாலின் வாகனமான கருடனுக்கு ஸ்ரீ வைணவ மரபில் வழங்கும் சிறப்புப் பெயர் ஆகும்....திருமாலின் வாகனமாக என்றும் எப்போதும் அவருக்குத் தொண்டு செய்துக்கொண்டிருப்பதால் திருமாலின் அடி(யார்) என்று புகழப்பட்டு, திருமாலை சுமந்து செல்லும் பெரும் பாக்கியத்தைப் பெற்றதால் 'திரு' என்ற சிறப்புச் சொல்லையும் சேர்த்து திருவடி (திரு+அடி) எனப்பட்டார்
.]கருடன் திருமாலுக்கு செய்துவரும் சிறப்பான தொண்டின் காரணமாக அவர் **கருடாழ்வார்** என்றும் குறிப்பிடப்படுகிறார்கள்.
# பெரிய திருவடி

## இதனையும் காண்க

- சிறிய திருவடி
# சிறிய திருவடி

**சிறிய திருவடி**, இறைவன் திருமாலின் இராமாவதாரத்தில், இராமனின் அடியாரான அனுமனுக்கு ஸ்ரீ வைஷ்ணவ சம்பிரதாயத்தில் வழங்கும் சிறப்புப் பெயர் ஆகும்....இராமனிடத்தில் அளவற்ற பக்தி கொண்டவராய், தேவைப்படும் போதெல்லாம் அவரைச் சுமந்தும், இணை பிரியாமல் எப்போதும் அவருக்குத் தொண்டு செய்ததால் திருமாலின் அடி(யார்) என்று புகழப்பட்டு, இராமனுக்குத் தொண்டு செய்து அவரை சுமக்கும் பாக்கியத்தையும் பெற்றதால் 'திரு' என்ற சிறப்புச் சொல்லையும் சேர்த்து திருவடி (திரு + அடி) எனப்பட்டார்..
# சிறிய திருவடி

## இதனையும் காண்க

- பெரிய திருவடி
- ஸ்ரீவைஷ்ணவம்
# மிகை உயர ஆராய்ச்சி ஆய்வகம்

**மிகை உயர ஆராய்ச்சி ஆய்வகம்** (*High Altitude Research Laboratory*) இந்தியாவின் காசுமீர் மாநிலம் பாரமுல்லா மாவட்டம் குல்மார்க்கு நகரத்தில் அமைந்துள்ளது..
# மிகை உயர ஆராய்ச்சி ஆய்வகம்

## வரலாறு

1954 ஆம் ஆண்டு அலிகார் முசுலிம் பல்கலைக்கழகம் மற்றும் சம்மு மற்றும் காசுமீர் பல்கலைக்கழகம் ஆகியவை இணைந்து அயனி மண்டல ஆய்வுகள், அண்டக் கதிர் வானியற்பியல், வானொலி வானியல், புவி காந்தவியல் மற்றும் வளிமண்டல நியூட்ரான் கண்காணிப்பு ஆகிய துறைகளில் அறிவியல் ஆராய்ச்சிகளை மேற்கொள்வதற்காக இந்த ஆய்வகம் நிறுவப்பட்டது. முறையாக ஆய்வகம் 1954 ஆம் ஆண்டு ஏப்ரல் மாதம் 4 ஆம் தேதியன்று திறக்கப்பட்டது.  
1963 ஆம் ஆண்டில், மிகை உயர ஆராய்ச்சி ஆய்வகம் பாபா அணு ஆராய்ச்சி மையத்தின் ஓர் அங்கமாக மாறியது. பாபா அணு ஆராய்ச்சி மையத்தின் வானியற்பியல் அறிவியல் பிரிவு மூலம் இது நிர்வகிக்கப்படுகிறது.  
1974 ஆம் ஆண்டில், அணு இயற்பியல் மற்றும் கதிர்வீச்சு இயற்பியல் துறையில் பல்வேறு ஆராய்ச்சி திட்டங்களை செயல்படுத்துவதில் மிகை உயர ஆராய்ச்சி ஆய்வகத்திற்கு உதவ, சிறீநகரில் அணு ஆராய்ச்சி ஆய்வகம் அமைக்கப்பட்டது.
# மிகை உயர ஆராய்ச்சி ஆய்வகம்

## ஆராய்ச்சியும் மேம்பாடும்

1977 முதல், குல்மார்க்கு கண்காணிப்பு மையம் செயல்பட்டு வருகிறது. இந்தியாவிற்கும் பழைய சோவியத் ஒன்றியத்திற்கும் இடையே உள்ள காந்த கண்காணிப்பு சங்கிலியில் உள்ள இடைவெளியை நிரப்ப அயனி மண்டல சதுர மின்னோட்ட அமைப்பின் மையத்திற்கு அருகில் உள்ள புவி காந்தப்புலத்தை ஆய்வு செய்வதற்காக குல்மார்க்கு வானாய்வகம் நிறுவப்பட்டது.
# ஷீலா பாலாஜி

**ஷீலா பாலாஜி** (*Sheela Balaji*) சுவாமி தயானந்த சரஸ்வதியால், கிராமப்புற மக்களுக்கான கல்வி, கலை, மருத்துவநல தொண்டுகளுக்காக, 2000 ஆம் ஆண்டில் தொடங்கப்பட்ட இயக்கமான தொண்டுக்கான அகில இந்திய இயக்கம் என்ற அரசு சாரா, இலாப நோக்கமற்ற தொண்டு நிறுவனத்தை நடத்தி வருகிறார். நாரி சக்தி விருது பெற்ற இவர் தி. வே. சுந்தரம் ஐயங்காரின் பேத்தியாவார்.
# ஷீலா பாலாஜி

## வாழ்க்கை

தொண்டுக்கான அகில இந்திய இயக்கத்தின் நிர்வாக அறங்காவலர் மற்றும் தலைவராக]] இருக்கிறார். இந்த மையம் தமிழ்நாட்டின் திருவாரூர் மாவட்டம் மஞ்சக்குடி கிராமத்தில் ஒரு பெரிய பள்ளியை நடத்தி வருகிறது. மேலும் இந்தியா முழுவதும் 100 விடுதிகளையும் கொண்டுள்ளது. சீலா பாலாஜி சுவாமி தயானந்தா கல்வி அறக்கட்டளையின் பொறுப்பாளராகவும் உள்ளார்.  
2011 ஆம் ஆண்டில், சுவாமி *தயானந்த சரஸ்வதி: பங்களிப்புகள் மற்றும் எழுத்துக்கள்* என்ற இவரது புத்தகம் வெளியிடப்பட்டது.  
ஷீலா பாரம்பரிய உள்நாட்டு அரிசி வகைகளை பயிரிடத் தொடங்கினார். 2013 ஆம் ஆண்டில், மஞ்சக்குடியில் தானியங்களைக் கொண்டாட ஒரு திருவிழாவை ஏற்பாடு செய்தார். இது பழைய அரிசி வகைகளை மீண்டும் கண்டுபிடிக்க வழிவகுத்தது.  
2018 ஆம் ஆண்டில், இவருக்கு நாரி சக்தி புரஸ்கார் வழங்கப்பட்டது. இந்த விருதை இந்தியக் குடியரசுத் தலைவர் ஜனாதிபதி ராம் நாத் கோவிந்த் புதுதில்லியில் உள்ள குடியரசுத் தலைவர் இல்லத்தில் வழங்கினார். இவ்விழாவில் இந்திய பிரதமர் நரேந்திர மோதி கலந்து கொண்டார். இந்த ஆண்டு சுமார் 40 நபர்கள் அல்லது அமைப்புகள் கௌரவிக்கப்பட்டனர். அவர்கள் விருதுடன் ரூ 100,000 பரிசையும் பெற்றனர்.
# பன்னாட்டு இயற்பியல் நிறுவனம்

**பன்னாட்டு இயற்பியல் நிறுவனம்** (*International Institute of Physics*) பிரேசில் நாட்டின் இரியோ கிராண்டே டோ நோர்தே மாநிலத்தில் உள்ள கூட்டமைப்பு பல்கலைக்கழகத்தின் ஓர் ஆராய்ச்சி அலகாகும். இது பிரேசிலின் நத்தால் நகரத்தில் அமைந்துள்ளது. வலிமையான பன்னாட்டு கண்ணோட்டத்துடன், கோட்பாட்டு இயற்பியலின் எல்லைப் பகுதிகளில் இந்நிறுவனம் நிரந்தரமாக கவனம் செலுத்துகிறது. வழக்கமான பயிற்சிப் பட்டறைகள், பள்ளிகள், மாநாடுகள் மற்றும் பொது விரிவுரைகளை இந்நிறுவனம் ஊக்குவிக்கிறது. பன்னாட்டு இயற்பியல் நிறுவனத்தின் கிளைகள் திறப்புகளுக்கான விண்ணப்பதாரர்கள் திறந்த போட்டி ஆட்சியின் கீழ் பன்னாட்டு நிபுணர்களால் தேர்ந்தெடுக்கப்படுகிறார்கள்.
# பெட்ரோனாஸ் குழுவிசை அரங்கம்

**பெட்ரோனாஸ் குழுவிசை அரங்கம்** (மலாய்; *Dewan Filharmonik Petronas*; ஆங்கிலம்: *Petronas Philharmonic Hall*) என்பது மலேசியா, கோலாலம்பூர், கோலாலம்பூர் மாநகர மையத்தில் (**KLCC**) கட்டப்பட்ட மலேசியாவின் முதல் கச்சேரி அரங்கம் ஆகும்.  
இந்த அரங்கம் மலேசிய பில்லார்மோனிக் இசைக்குழுவிற்கு *(Malaysian Philharmonic Orchestra)* சொந்தமான அரங்கமாகும். நியூயார்க் பில்லார்மோனிக் *(New York Philharmonic),* பிலடெல்பியா ஆர்கெஸ்ட்ரா *(Philadelphia Orchestra),* பிபிசி சிம்பொனி *(BBC Symphony)* மற்றும் வியன்னா சிம்பொனி *(Vienna Symphony)* போன்ற உலகின் பல முன்னணி இசைக் குழுக்கள் இந்த அரங்கத்தில் கச்சேரிகளை நடத்தியுள்ளன.
# பெட்ரோனாஸ் குழுவிசை அரங்கம்

## பொது

19-ஆம் நூற்றாண்டின் ஐரோப்பிய பாரம்பரிய இசை அரங்குகளின் வடிவமைப்பு அடிப்படையில் பெட்ரோனாஸ் குழுவிசை அரங்கம் சீசர் பெல்லி *(Cesar Pelli)* என்பவரால் வடிவமைக்கப்பட்டது. இந்த அரங்கம் 920 இருக்கைகளைக் கொண்டுள்ளது; மற்றும் அரங்க இருக்கைகள், சதுக்க இருக்கைகள், கூட்டாண்மை அறைத் தொகுதிகள் *(Corporate Suites)* மற்றும் அரச அறைகள் என பல்வேறான இருக்கை வசதிகள் உள்ளன.  
மேடையின் தளம் நெகிழ்வுத் தன்மைக்காக சிறப்பான முறையில் வடிவமைக்கப்பட்டுள்ளது. அந்த மேடைத்தளம் ஏறக்குறைய 297 மீ<sup>2</sup> பரப்பளவைக் கொண்டது; மேலும் 369 மீ<sub>2</sub> வரை அகலப் படுத்தலாம். 45 இசைக்கலைஞர்களுக்கு இடமளிக்கும் வகையில் மேடைத் தளம் வடிவமைக்கப்பட்டுள்ளது.
# பெட்ரோனாஸ் குழுவிசை அரங்கம்

## வரலாறு

பெட்ரோனாஸ் இரட்டைக் கோபுரங்களின் அடிப்படைத் தளத்தின் ஒரு பகுதியாக 1 சனவரி 1995 அன்று பெட்ரோனாஸ் குழுவிசை அரங்கத்தின் கட்டுமானம் தொடங்கியது. ஓர் ஆண்டு கழித்து, 1996-ஆம் ஆண்டு அதே தேதியில் கட்டுமானம் நிறைவடைந்தது; மேலும் 1997-ஆம் ஆண்டு வரை புதுப்பிக்கும் வேலைகள் நடைபெற்றன.  
மலேசிய குழுவிசைக் குழுவின் *(Malaysian Philharmonic Orchestra)* புரவலர் துன் டாக்டர். சித்தி அஸ்மா முகமட் அலி; மற்றும் அவரின் கணவர் மலேசியப் பிரதமர் துன் டாக்டர் மகாதீர் முகமது ஆகியோரால் 17 ஆகஸ்டு 1998 அன்று பெட்ரோனாஸ் குழுவிசை அரங்கம் முறைப்படி பொதுமக்களுக்காகத் திறக்கப்பட்டது.
# மீனார் 1 அணை

**மீனார் 1 அணை** (*Meenar-1 Dam*) என்பது இந்தியாவின் கேரளாவில் பத்தனம்திட்டா மாவட்டத்தின் சீதத்தோடு கிராமத்தில் மீனாறூ ஆற்றின் குறுக்கே கட்டப்பட்ட ஒரு பைஞ்சுனை, ஈர்ப்பு அணை ஆகும். இது சபரிகிரி நீர்மின் திட்டத்தின் ஒரு பகுதியாகக் கட்டப்பட்ட நீர் திசைதிருப்பல் அணை ஆகும்.  
சபரிகிரி நீர்மின் திட்டம் (340 மெகாவாட்) கேரளாவின் இரண்டாவது பெரிய நீர்மின் திட்டமாகும். இது பத்தனம்திட்டா மாவட்டத்தில் அமைந்துள்ளது. இந்த அணை சபைகிரி பெருக்குதல் திட்டத்தின் ஒரு பகுதியாகக் கட்டப்பட்டது. இந்த நீர்த்தேக்கம் குள்ளாறு-கவி நீர்த்தேக்கத்திலிருந்தும் அதன் நீர்ப்பிடிப்புப் பகுதியிலிருந்தும் தண்ணீரைப் பெறுகிறது. இந்த நீர்த்தேக்கத்திலிருந்து நீர் ஒரு சுரங்கப்பாதை வழியாக மீனாறு 2 நீர்த்தேக்கம் நோக்கித் திருப்பி விடப்படுகிறது. பம்பைக்குச் செல்லும் ஆறுகள் மூலம் இரன்னி, கோன்னி, கோழஞ்சேரி, திருவல்லா, செங்கன்னூர், குட்டநாடு, மாவேலிக்கரை, கார்த்திகைப்பள்ளி வழியாகப் பாய்கிறது.
# மீனார் 1 அணை

## விவரக்குறிப்புகள்

- ஆற்றுப் படுகை: பம்பை
- அணையிலிருந்து நீர் செல்லும் ஆறு: பம்பை
- திட்டத்தின் பெயர்: சபரிகிரி நீர்மின் திட்டம்
- வகைப்பாடு: நடுத்தர உயர அணை
- அதிகபட்ச நீர் மட்டம்: 1077.2 மீ
- முழு நீர்த்தேக்க நிலை: 1076.0 மீ
- நீர் சேமிப்பு: 0.03 Mm3
- உயர் மட்டம்: 1076.0 மீ
- ஆற்று நீர் வெளியேற்றம்: பம்பை
# எக்சோன் மோபில் கோபுரம்

**எக்சோன் மோபில் கோபுரம்** (மலாய்; *Menara ExxonMobil*; ஆங்கிலம்: *ExxonMobil Tower*) என்பது மலேசியா, கோலாலம்பூர் மாநகர மையத்தில் அமைந்துள்ள ஒரு வானளாவிய கட்டிடமாகும். முன்பு மெனாரா எஸ்ஸோ (*Menara Esso*) என்று அழைக்கப்பட்டது.  
இந்தக் கட்டிடம் தற்போது மலேசிய எக்சோன் மோபில் *(ExxonMobil Malaysia)* நிறுவனத்தின் தலைமையகமாக உள்ளது.
# எக்சோன் மோபில் கோபுரம்

## பொது

இந்த எக்சோன் மோபில் கோபுரம்தான், கோலாலம்பூர் மாநகர மையத்தில் கட்டி முடிக்கப்பட்ட முதல் கட்டிடமாகும்.  
இந்தக் கோபுரத்தை கட்டிய பிறகுதான், கேஎல்சிசி பூங்கா, சூரியா கேஎல்சிசி, மெக்சிஸ் கோபுரம், பெட்ரோனாஸ் கோபுரங்கள் கட்டப்பட்டன.  
30-அடுக்கு மாடிகளைக் கொண்ட எக்சோன் மோபில் கோபுரம், செவ்வக வடிவத்தில் கட்டப்பட்டு உள்ளது. இதன் உயரம் 126 மீ (413 அடி).
# எக்சோன் மோபில் கோபுரம்

## அமைவு

எக்சோன் மோபில் கோபுரத்தின் சுற்றுப்புறங்கள் மென்மையான இயற்கைத் தன்மையைப் பிரதிபலிகின்றன.  
இங்கிருந்து கேஎல்சிசி பூங்காவிற்குச் செல்லும் நடைபாதையின் இரு மருங்கிலும் அழகிய மரங்கள் வரிசை வரிசையாக நடப்பட்டு உள்ளன.
# கத்தல் மக்களவைத் தொகுதி

**கத்தல் மக்களவைத் தொகுதி** (*Ghatal Lok Sabha constituency*) இந்திய நாடாளுமன்றத்தின் கீழ் சபையின் 543 தொகுதிகளில் ஒன்றாகும். இந்தத் தொகுதி மேற்கு வங்காளத்தில் உள்ள கத்தல் பகுதியினை அடிப்படையாகக் கொண்டது. கத்தல் மக்களவைத் தொகுதியின் ஆறு சட்டமன்றத் தொகுதிகள் மேற்கு மிட்னாபூர் மாவட்டத்திலும், ஒரு தொகுதி கிழக்கு மிட்னாபூரிலும் உள்ளது. மேற்கு வங்காளத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, பன்சுகுரா மக்களவைத் தொகுதி நீக்கப்பட்டு, புதிதாகக் கத்தல் மக்களவைத் தொகுதி உருவாக்கப்பட்டது. 1951 முதல் 1977 வரை கத்தல் தொகுதி செயல்பாட்டிலிருந்தது.
# கத்தல் மக்களவைத் தொகுதி

## சட்டமன்றத் தொகுதிகள்

கத்தல் மக்களவைத் தொகுதி (நாடாளுமன்றத் தொகுதி எண் 32) பின்வரும் சட்டமன்றப் தொகுதிகளைக் கொண்டுள்ளது.
| 205 | பன்சுகுரா பசிம் | பொது | கிழக்கு மிட்னாபூர் | அஇதிகா |
| --- | --- | --- | --- | --- |
| 226 | சபாங் | அஇதிகா |  |  |
| 227 | பிங்லா | அஇதிகா |  |  |
| 229 | தேப்ரா | அஇதிகா |  |  |
| 230 | தசுபூர் | அஇதிகா |  |  |
| 231 | கத்தல் | ப.இ. | பாஜக |  |
| 235 | கேசுபூர் | அஇதிகா |  |  |
# கத்தல் மக்களவைத் தொகுதி

## நாடாளுமன்ற உறுப்பினர்கள்

| முதலில் | 1952-57 | நிகுஞ்சா பிகாரி சவுத்ரி |  |
| --- | --- | --- | --- |
| இரண்டாவது | 1957-62 | நிகுஞ்சா பிகாரி மைத்தி | இந்திய தேசிய காங்கிரசு |
| மூன்றாவது | 1962-67 | சச்சிந்திர சவுத்ரி |  |
| நான்காவது | 1967-71 | பரிமல் கோசு |  |
| ஐந்தாவது | 1971-77 | ஜகதீசு பட்டாச்சயா | இந்தியப் பொதுவுடமைக் கட்சி (மார்க்சிஸ்ட்) |
| பதினைந்தாம் | 2009-14 | குருதாஸ் தாஸ்குப்தா | இந்தியப் பொதுவுடமைக் கட்சி |
| பதினாறாவது | 2014-19 | தீபக் அதிகாரி | அகில இந்திய திரிணாமுல் காங்கிரசு |
| பதினேழாவது | 2019-2024 |  |  |
| பதினெட்டாவது | 2024-முதல் | } |  |
1977-2009 காலகட்டத்தில் அப்பகுதியைச் சேர்ந்த நாடாளுமன்ற உறுப்பினர்களுக்கு பான்சுகுரா மக்களவைத் தொகுதியைப் பார்க்கவும்.
# பாலக்காடு சந்திப்பு தொடருந்து நிலையம்

**பாலக்காடு சந்திப்பு** (முன்னர் **ஒலவக்கோடு சந்திப்பு**) (நிலைய குறியீடு: PGT) என்பது இந்திய இரயில்வேயின், தென்னக தொடருந்து மண்டலத்தின், பாலக்காடு தொடருந்து கோட்டத்தில் உள்ள NSG-2 வகை இந்திய தொடருந்து நிலையம் ஆகும். இது கேரளத்தின், பாலக்காட்டில் உள்ள ஒரு மிகப்பெரிய தொடருந்து நிலையமாகும். இது கேரளத்தில் உள்ள மிகப்பெரிய தொடருந்து நிலையங்களில் ஒன்றாகும். மேலும் இது மாவட்டத்தின் இரண்டாவது பெரிய தொடருந்து நிலையமாகும். தூய்மை இந்தியா இயக்கம் நடத்திய கணக்கெடுப்பு ஆய்வின்படி, பாலக்காடு சந்திப்பு கேரள மாநிலத்தின் தூய்மையான தொடருந்து நிலையம் ஆகும். பாலக்காடு சந்திப்பு கேரளத்தின் பாலக்காடு நகரின் முக்கிய தொடருந்து நிலையமாகவும், பாலக்காடு நகரத்தில் உள்ள நகர தொடருந்து நிலையத்துக்கு அடுத்து இரண்டாம் நிலை தொடருந்து நிலையமாகவும் செயல்படுகிறது.
# பாலக்காடு சந்திப்பு தொடருந்து நிலையம்

## அமைவிடம்

இந்த நிலையமானது பாலக்காடு அரசு போக்குவரத்துக் கழக பேருந்து நிலையத்திலிருந்து தொலைவில் அமைந்துள்ளது. பாலக்காடு நகரின் புறநகர் பகுதியான ஒலவக்கோடு, பாலக்காட்டை கோழிக்கோடுடன் இணைக்கும் 966 எண் தேசிய நெடுஞ்சாலையில் அமைந்துள்ளது. இந்த நிலையம் பாலக்காடு தொடருந்து கோட்டத்தில் அமைந்துள்ளது. இது இந்திய இரயில்வேயின் தென்னக இரயில்வே மண்டலத்தின் முக்கியமான தொடருந்து நிலையங்களில் ஒன்றாகும்.
# பாலக்காடு சந்திப்பு தொடருந்து நிலையம்

## பாதைகள்

பாலக்காடு சந்திப்பானது ஜோலார்பேட்டை-ஷோறனூர் வழித்தடத்தில் அமைந்துள்ளது. மேலும் பாலக்காடு–மதுரை பாதையின் ஒரு நிறுத்தமாகவும் உள்ளது. இந்த நகரத்திற்கு சேவை செய்யும் மற்றொரு நிலையமாக பாலக்காடு நகர தொடருந்து நிலையம் உள்ளது.
# பாலக்காடு சந்திப்பு தொடருந்து நிலையம்

## உள்கட்டமைப்பு

இந்த நிலையமானது ஐந்து நடைமேடைகளைக் கொண்டுள்ளது. 1, 2, 3 ஆகிய நடைமேடைகள் பாலக்காடு நகரம், ஷொர்ணூர், திருச்சூர் நோக்கி செல்லும் தொடருந்துகளுக்குப் பயன்படுத்தப்படுகின்றன. 4, 5 நடைமேடைகள் முதன்மையாக சென்னை நோக்கி செல்லும் தொடருந்துகளுக்குப் பயன்படுத்தப்படுகின்றன.
# பாலக்காடு சந்திப்பு தொடருந்து நிலையம்

## மெமு கொட்டகை

மெயின்லைன் எலக்ட்ரிக் மல்டிபிள் யூனிட் மெமு மெமு கொட்டகை புறநகர் தொடருந்துகளைப் பராமரிப்பதற்காக உள்ளது. மேலும் இது மாநிலத்தின் முதல் மெமு கொட்டகை ஆகும்.
# கிரென்னரைட்டு

**கிரென்னரைட்டு** (*Krennerite*) என்பது AuTe<sub>2</sub> to Au<sub>3</sub>AgTe<sub>8</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நேர்ச்சாய்சதுரத் திண்மமாக காணப்படும் இக்கனிமம் ஒரு தங்க தெலூரைடு கனிமமாகும். இதன் கட்டமைப்பில் மாறுபட்ட அளவு வெள்ளியும் கொண்டிருக்கும். இதன் மூலக்கூற்று வாய்ப்பாடு AuTe<sub>2</sub> ஆகும். ஆனால் தங்கத்துடன் 24% வரை வெள்ளி கலந்திருக்கும் மாதிரி கனிமம் கண்டறியப்பட்டது ([Au<sub>0.77</sub>Ag<sub>0.24</sub>]Te<sub>2</sub>). வேதியியல் ரீதியாக ஒத்த தங்கம்-வெள்ளி தெலூரைடுகளான கேலவெரைட்டு மற்றும் சில்வணைட்டு ஆகிய இரண்டும் ஒற்றைச்சரிவச்சுப் படிக அமைப்பில் உள்ளன, அதேசமயம் கிரென்னரைட்டு நேர்ச்சாய்சதுரப் படிகக் கட்டமைப்பில் உள்ளது.  
பன்னாட்டு கனிமவியல் சங்கம் கிரென்னரைட்டு கனிமத்தை Knn என்ற குறியீட்டால் அடையாளப்படுத்துகிறது.  
கிரென்னரைட்டு கனிமத்தின் நிறம் வெள்ளி-வெள்ளை முதல் பித்தளை-மஞ்சள் வரை மாறுபடும். இது 8.62 என்ற ஒப்படர்த்தி அளவும் 2.5 என்ற மோவின் கடினத்தன்மை அளவும் கொண்டுள்ளது. உயர் வெப்பநிலையிலான நீர் வெப்ப சூழல்களில் தோன்றுகிறது.  
கிரென்னரைட்டு கனிமம் 1878 ஆம் ஆண்டில் உருமேனியாவின் சாகரம்ப்பு கிராமத்திற்கு அருகில் கண்டுபிடிக்கப்பட்டது. மேலும் அங்கேரிய கனிமவியலாளர் இயோசப் கிரென்னரால் (1839-1920) முதன் முதலில் விவரிக்கப்பட்டது.
# மீனாறு 2 அணை

**மீனாறு 2 அணை** (*Meenar-2 Dam*) என்பது இந்தியாவின் கேரளாவில் பத்தனம்திட்டா மாவட்டத்தின் சீதத்தோடு கிராமத்தில் பம்பை ஆற்றின் துணை ஆறான மீனாறு ஆற்றின் குறுக்கே கட்டப்பட்ட ஒரு பைஞ்சுதை, ஈர்ப்பு வகை அணையாகும். இந்த அணை சபைகிரி மேம்பாட்டுத் திட்டத்தின் ஒரு பகுதியாகக் கட்டப்பட்டுள்ளது.  
சபரிகிரி நீர்மின் திட்டம் (340 மெகாவாட்) கேரளாவின் இரண்டாவது பெரிய நீர்மின் திட்டமாகும். இது பத்தனம்திட்டா மாவட்டத்தில் அமைந்துள்ளது. இந்த நீர்த்தேக்கம் மீனாறு 1 நீர்த்தேக்கத்திலிருந்தும் அதன் நீர்ப்பிடிப்புப் பகுதியிலிருந்தும் தண்ணீரைப் பெறுகிறது. இந்த நீர்த்தேக்கத்திலிருந்து திறக்கப்படும் நீர் திறந்த நிலைக் கால்வாய் வழியாகப் பம்பை அணைக்குத் திருப்பி விடப்படுகிறது. இரன்னி, கோன்னி, கோழஞ்சேரி, திருவல்லா, செங்கன்னூர், குட்டநாடு, மாவேலிக்கரை, கார்த்திகைப்பள்ளி ஆகிய வட்டங்கள் வழியாக நீர் திறக்கப்படுகிறது.
# மீனாறு 2 அணை

## விவரக்குறிப்புகள்

- ஊராட்சி: சீதத்தோடு
- வகைப்பாடு: நடுத்தர உயரம்
- ஆற்றுப் படுகை: பம்பை
- அணையிலிருந்து நீர் விடுவிக்கப்படும் ஆறு: பம்பை
- திட்டத்தின் பெயர்: சபரிகிரி நீர்மின் திட்டம்
- அதிகபட்ச நீர் மட்டம்: 1043.5 மீ
- முழு நீர்த்தேக்க நிலை: 1041.5 மீ
- நீர் சேமிப்பு: 0.06 Mm3
- உயர் மட்ட மட்டம்: 1041.5 மீ
- நீர் வெளியேற்றம்: 1, வட்ட வகை, 60 செமீ விட்டம்
# இலெக்ராண்டைட்டு

**இலெக்ராண்டைட்டு** (*Legrandite*) என்பது Zn<sub>2</sub>(AsO<sub>4</sub>)(OH)·(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். துத்தநாக ஆர்சனேட்டு கனிமமாக இது வகைப்படுத்தப்படுகிறது.  
பன்னாட்டு கனிமவியல் சங்கம் இலெக்ராண்டைட்டு கனிமத்தை Leg என்ற குறியீட்டால் அடையாளப்படுத்துகிறது.  
ஆர்சனிக்கு கலந்துள்ள துத்தநாகப் படிவுகளின் ஆக்சிசனேற்ற மண்டலத்தில் இது ஓர் அசாதாரணமான இரண்டாம் நிலை கனிமமாகும். கிராணைட்டு வகை பெக்மாடைட்டு பாறைகளில் அரிதாகவே காணப்படுகிறது. அடமைட்டு, பாராடமைட்டு, கோட்டிகைட்டு, சிகோரோடைட்டு, இசுமித்சோனைட்டு, லைட்டீட்டு, ரெனைரைட்டு, பார்மகோசிடெரைட்டு, ஆரிசல்சைட்டு, சிடெரைட்டு, கோதைட்டு பைரைட்டு ஆகிய கனிமங்களுடன் கலந்து காணப்படுகிறது. நமீபியாவின் திசுமேபு நகரம், மெக்சிகோவின் துராங்கோ மாநிலத்தில் உள்ள ஒச்சூவேலா சுரங்கம், அமெரிக்காவின் நியூ செர்சி மாநில சுடெர்லிங்கு இல் சுரங்கம் ஆகிய இடங்களில் கிடைக்கிறது.  
முதன்முதலில் 1934 ஆம் ஆண்டில் மெக்சிகோவின் நியூவோ லியோன் மாநிலத்திலுள்ள புளோர் டி பெனா சுரங்கத்தில் இலெக்ராண்டைட்டு கண்டறியப்பட்டது. இலூயிஸ் சி.ஏ. இலெக்ராண்ட்டு ஒரு பெல்ச்சிய நாட்டு சுரங்கப் பொறியாளர் ஆவார். இவர் நினைவாக கனிமத்திற்கு இலெக்ராண்டைட்டு எனப் பெயரிடப்பட்டது.
# வெள்ளத்தூவல் அணை

**வெள்ளத்தூவல் அணை** (*Vellathooval Dam*) என்பது இந்தியாவின் கேரளாவில் இடுக்கி மாவட்டத்தில் உள்ள தேவிகுளம் வட்டத்தில் உள்ள வெள்ளத்தூவல் கிராமத்தில் முத்திரப்புழா ஆற்றின் மீது கட்டப்பட்ட ஒரு நீர் திசைதிருப்பல் அணை. ஆழமான பகுதியிலிருந்து அணையின் உயரம் 16 மீட்டரும் நீளம் 75 மீட்டரும் ஆகும். செங்குளம் மின் நிலையத்திலிருந்தும் முத்திரப்புழா ஆற்றிலிருந்தும் வெள்ளத்தூவல் அணைக்கு நீர் வெளியேற்றப்படுகிறது. இந்த அணையிலிருந்து நீர் ஒரு கால்வாய் அமைப்பு மூலம் பன்னியாறு அருகே உள்ள மின் நிலையத்திற்குத் திருப்பி விடப்படுகிறது. நீரோட்டம் நீர் மின்சாரத்தை உருவாக்கப் பயன்படுத்தப்பட்ட பிறகு, மீண்டும் ஆற்றில் விடப்படுகிறது. இந்த அணை கேரளாவின் இடுக்கி மாவட்டத்தில் உள்ள முக்கிய சுற்றுலாத் தலங்களில் ஒன்றாகும்.
# வெள்ளத்தூவல் அணை

## விவரக்குறிப்புகள்

- அட்சரேகை: 10 0 0′39" வ
- தீர்க்கரேகை: 77 0 01′58" கி
- ஊராட்சி: வெள்ளத்தூவல்
- கிராமம்: வெள்ளத்தூவல்
- மாவட்டம்: இடுக்கி
- ஆற்றுப் படுகை: முத்திரப்புழா
- ஆறு: முத்திரப்புழா
- அணையிலிருந்து ஆற்றுக்கு விடுவிப்பு: முத்திரப்புழா
- நிறைவு ஆண்டு: 2016
- திட்டத்தின் பெயர்: வெள்ளத்தூவல் நீர்மின் திட்டம்
- அணை வகை: பைஞ்சுதை, ஈர்ப்பு
- வகைப்பாடு: தடுப்பணை
- அதிகபட்ச நீர் மட்டம்: 474.80 மீ
- முழு நீர்த்தேக்க நிலை: 472.0 மீ
- நீர்த்தேக்கம்: 0.069 Mm3
- ஆழமான அடித்தளத்திலிருந்து உயரம்: 16 மீ
- நீளம்: 75 மீ
- நீர்க்கசிவுப் பாதை: தடுப்பில்லாத
- உயர் நிலை: 472.00 மீ
- நீர் வெளியேற்றம்: 1, வட்ட வகை, 1 மீ. விட்டம்
# வெள்ளத்தூவல்

**வெள்ளத்தூவல்** (*Vellathuval*) என்பது இந்திய மாநிலமான கேரளாவின் இடுக்கி மாவட்டத்தில் உள்ள ஒரு கிராமமாகும்.
# வெள்ளத்தூவல்

## மக்கள்தொகை

2011ஆம் ஆண்டு இந்திய மக்கள்தொகை கணக்கெடுப்பின்படி, வெள்ளத்தூவலில் 7217 ஆண்களும் 7292 பெண்களும் உட்பட 14,509 பேர் வசித்தனர். 2001ஆம் ஆண்டு மக்கள்தொகை 14845ஆக இருந்தது.
# வெள்ளத்தூவல்

## பள்ளி

- வெள்ளத்தூவல் உயர்நிலைப்பள்ளி
# வெள்ளத்தூவல்

## வழிபாட்டுத் தலங்கள்

- வெள்ளத்தூவல் அருள்மிகு அன்னபூர்ணா தேவி கோவில்
- வெள்ளத்தூவல் நகர ஜும்மா மசூதி
- புனித ஜார்ஜ் போரன் தேவாலயம்
- புனித ஜூட் சேப்பல்
- புனித அல்போன்சா தேவாலயம்
- சரோன் தேவாலயம் (பெந்தேகோஸ்தே தேவாலயம்)
- இந்திய பெந்தேகோஸ்தே தேவாலயம்
- பெத்தேல் மார்தோமா தேவாலயம்
- நூருல் ஹுதா ஜும்மா மசூதி செல்லியாம்பரா
- சிறிகிருஷ்ண சுவாமி கோவில்
- அய்யப்பன் கோவில் வெள்ளத்தூவல்
# வெள்ளத்தூவல்

## அலுவலகங்கள்

- செங்குளம் நீர்மின் திட்டம்
- பன்னியாறு நீர்மின் திட்டம்
- வெள்ளத்தூவல் அஞ்சல் அலுவலகம்
- கூட்டுறவு வங்கி
- எஸ்பிஐ வெள்ளத்தூவல்
- வெள்ளத்தூவல் காவல் நிலையம்
- வெள்ளத்தூவல் ஊராட்சி மன்ற அலுவலகம்
- கிரிசி பவன் வெள்ளத்தூவல்
- அரசு மருத்துவமனை வெள்ளத்தூவல்
- வெள்ளத்தூவல் சிறு நீர்மின் திட்டம்
# கம்போங் பாரு எல்ஆர்டி நிலையம்

**கம்போங் பாரு எல்ஆர்டி நிலையம்** (ஆங்கிலம்: *Kampung Baru LRT Station*; மலாய்: *Stesen Kampung Baru*; சீனம்: 甘榜峇鲁) என்பது மலேசியா, கோலாலம்பூர், கிளானா ஜெயா வழித்தடத்தில் அமைந்துள்ள ஒரு நிலத்தடி இலகுரக விரைவுப் போக்குவரத்து *(LRT)* நிலையமாகும்.  
இந்த நிலையத்தின் வழித்தடம் முன்பு புத்ரா வழித்தடம் என்று அழைக்கப்பட்டது. பசார் செனி இலகுத் தொடருந்து நிலையம் தொடங்கி கோம்பாக் எல்ஆர்டி நிலையம் வரையிலான இரண்டாவது கட்டமைப்புப் பிரிவின் ஒரு பகுதியாக 1 சூன் 1999 அன்று இந்த நிலையம் திறக்கப்பட்டது. இரண்டாவது கட்டமைப்பில் செரி ரம்பாய் எல்ஆர்டி நிலையம் சேர்க்கப்படவில்லை.
# கம்போங் பாரு எல்ஆர்டி நிலையம்

## பொது

கம்போங் பாரு எல்ஆர்டி நிலையம், கிளானா ஜெயா வழித்தடத்தில் தற்போது உள்ள ஐந்து நிலத்தடி நிலையங்களில் ஒன்றாகும்.  
கம்போங் பாருவின் தெற்கு விளிம்பில் அமைந்துள்ள கம்போங் பாரு நிலையம்; அம்பாங்-கோலாலம்பூர் உயர்த்தப்பட்ட நெடுஞ்சாலை *(Ampang–Kuala Lumpur Elevated Highway)* மற்றும் கிள்ளான் ஆறுக்கு அருகில் அமைந்துள்ளது.
# கம்போங் பாரு எல்ஆர்டி நிலையம்

## அமைவு

கேஎல்சிசி எல்ஆர்டி நிலையம் போலவே இந்த நிலையமும் கோலாலம்பூர் மாநகர மையத்தில் கிள்ளான் ஆறுக்கு குறுக்கே அமைந்துள்ளது; மற்றும் கம்போங் பாரு குடியிருப்பாளர்களை கோலாலம்பூர் மாநகர மையத்துடன் இணைக்கும் புகழ்பெற்ற சலோமா பாலத்திலிருந்து 130 மீட்டர் தொலைவில் அமைந்துள்ளது. இந்த நிலையம் கம்போங் பாரு பகுதிக்கு சேவை செய்வதை முதன்மை நோக்கமாகக் கொண்டது.
# கம்போங் பாரு எல்ஆர்டி நிலையம்

## அமைவு

### நிலத்தடி நடைபாதைகள்

கம்போங் பாரு எல்ஆர்டி நிலையம், கிளானா ஜெயா வழித்தடத்தின் மற்ற நிலத்தடி நிலையங்களைப் போலவே, மூன்று அடுக்கு நிலைகளைக் கொண்ட ஓர் எளிமையான கட்டுமானமாகும்: தெரு மட்டத்தில் ஒரு நுழைவு நிலை; நிலத்தடியில் ஒரு நிலை; மற்றும் நடைபாதையில் ஒரு நிலை என மூன்று நிலைகள் உள்ளன.  
அனைத்து நிலைகளும், மின்படிக்கட்டுகள் மற்றும் படிக்கட்டுகள் வழியாக இணைக்கப்பட்டுள்ளன. அதே வேளையில், தொடருந்து நின்று செல்லும் இடத்திற்கும் நடைபாதைக்கும் இடையில் சுமைதூக்கிச் சேவையும் வழங்கப்படுகிறது. நிலையத்தின் இரண்டு எதிர்த் திசைகளுக்கும் ஒரே ஒரு தீவு மேடை உள்ளது.  
இந்த நிலையத்தில், தெரு மட்டத்திலிருந்து இரண்டு அணுகல் வாயில்கள் உள்ளன. அவற்றில் ஒன்று மற்றொன்றை விட பெரியது; மற்றும் முதன்மை நுழைவாயிலாகவும் செயல்படுகிறது.